ກອງປະຊຸມ ອະນຸລັກເສື​ອ​ໂຄ່ງ
ຈຸດປະສົງຫຼັກ​ແມ່ນເພື່ອ​ປຶກສາຫາລື​ແລະ ​ແລກ​ປ່ຽນຂໍ້​ມູນ​ເພື່ອ​ອະນຸລັກ​ບັນດາ​ເສືອ​ໂຄ່ງ ທີ່ໄກ້ຈະສູນພັນ ຢູ່​ໃນ​ທົ່ວ​​ໂລກ​.
ລະຫວ່າງກາງເດືອນທີ່ແລ້ວນີ້ທະນາຄານໂລກ ພ້ອມກັບ Society ແລະGlobal Environment Facility ໄດ້ຮວມກັນຈັດກອງປະຊຸມວ່າການອະນຸລັກເສືອໂຄ່ງ ທີ່ກຳລັງຈະສູນພັນໃນທົ່ວໂລກ ຊຶ່ງກົງກັບວັນຄຸ້ມຄອງໂລກ ຫຼື Earth Day ພໍດີ ໂດຍມີການວາງສະແດງຮູບພາບ ຂອງບັນດາເສືອໂຄ່ງໃນທົ່ວໂລກຈາກຝືມືຂອງຕາກ້ອງດັງ ລະດັບໂລກໂດຍໃຫ້ຊື່ວ່າ “Vanishing Icons ” ຈຸດປະສົງຫຼັກໃນການຮວມຕົວຂອງບັນດາປະເທດທີ່ມີເສືອໂຄ່ງຫຼາຍ ກວ່າສິບປະເທດນີ້ ແມ່ນເພື່ອປຶກສາຫາລືແລະແລກປ່ຽນ ຂໍ້ມູນເພື່ອອະນຸລັກບັນດາເສືອໂຄ່ງໃນທົ່ວໂລກທີ່ໃກ້ຈະສູນ ພັນນັ້ນໃຫ້ເພີ່ມຈຳນວນຂຶ້ນ ຊຶ່ງຕາງຫນ້າໃຫ້ສປປລາວກໍມີ ຫຼາຍທ່ານດ້ວຍກັນແລະຫົວຫນ້າກອງອະນຸລັກຊັບພະຍາກອນ ປ່າໄມ້ກໍແມ່ນທ່ານບົວພັນ ພັນທະວົງ ຊຶ່ງທ່ານເວົ້າເຖິງໂຄງການ ອະນຸລັກໃນສປປລາວດັ່ງບົດສຳພາດຕໍ່ໄປນີ້ "ກອງປະຊຸມໃນຄັ້ງນີ້ກໍແມ່ນການສ້າງສາຍພົວພັນປະສານງານລະຫວ່າງ ບັນດາປະເທດທີ່ເຂົ້າຮ່ວມເພື່ອຕຽມຕົວໃນການວາງແຜນປະຕິບັດຂອງ ກອງປະຊຸມສຸດຍອດທີ່ຈະຈັດໃຫ້ມີຂຶ້ນໃນເດືອນກັນຍາເມືອງVladivostok, Russia ເພື່ອໃຫ້ເສືອໂຄ່ງທີ່ກຳລັງຈະສູນພັນນີ້ ຍືນຍົງແລະຢູ່ຂູ່ກັບມະນຸດ ຕະລອດໄປ ໂດຍທີ່ເມື່ອປະມານນຶ່ງສັດຕະວັດຜ່ານມາ ຈຳນວນພວກເສືອ ໂຄ່ງໃນໂລກໄດ້ລົດຈຳນວນປະມານ 100 ພັນໂຕມາຍັງເຫຼືອປະມານ300-500 ໂຕຕາມຕົວແລກປະຈຸບັນ ດັ່ງນັ້ນບັນດານັກຊ່ຽວຊານຈຶ່ງເຫັນຄວາມຮີບຮ້ອນ ທີ່ຕ້ອງຮັກສາແລະປ້ອງກັນບໍ່ໃຫ້ເສືອໂຄ່ງນີ້ຕ້ອງສູນພັນ " ເຊີນຟັງລາຍລະອຽດເພິ່ມຕື່ມ ຈາກລາຍງານຂອງເຮົາ